ኬንያና እስራኤል በተለያዩ  ጉዳዮች ላይ  በጋራ ለመሥራት ተስማሙ 
ኬንያ እና እስራኤል በተለያዩ ጉዳዮች ዙሪያ በጋራ ለመሥራት እንደተስማሙ ተገለጸ ፡፡የእስራኤል ጠቅላይ ሚኒስትር ቤንጃሚን ኔታንያሁ ከኬንያ ጋር የድርቅ አደጋንና ሽብርተኝነትን ለመከላከል እንዲሁም የወጪ ምርቶችን ጥራት በማሻሻል ዙሪያ አብረው ለመሥራት ቃል ገብተዋል፡፡ጠቅላይ ሚኒስተሩ ከፕሬዚዳንት ኡሁሩ ኬንያታ እና ከሌሎች የአፍሪካ መሪዎች ጋር ተቀራርበው ለመስራት ጠንካራ ፍላጎት እንዳላቸውም ገልፀዋል፡፡ኔታንያሁ ፕሬዚዳንት ኡሁሩ ኬንያታ በዓለ ሲመት ከተከናወነ በኋላ ባደረጉት ውይይት ወቅት ነው ይህን የተናገሩት፡፡በተለይም እስራኤል ከኬንያ ጋር በመተባበር ለውጭ ገበያ የሚሆን ምርትን ለማምረትና  ከእስራኤል የውሃ ቴክኖሎጂ ጋር በመተባበር የድርቅ ተጋላጭነትን ለመቀነስ እንደሚሰሩም ገልጸዋል፡፡ጠቅላይ ሚኒስትር ኔታንያሁ  ከሚያካሂዱት ሶስቱ ይፋዊ የሥራ ጉብኝቶች ሁለቱን ወደ ኬንያ እንደሚያደርጉና በአፍሪካ ውስጥ 30 ሺህ ሜጋ ዋት የኤሌክትሪክ ኃይል ለማመንጨትና ከ60 ሚሊዮን በላይ አዳዲስ የመኖሪያ ቤቶችን ለመገንባት በጋራ እንደሚሠሩ ተገልጿል ።ኬንያና እስራኤል የንግድ ግንኙነታቸውን በማጠናከርም እንዲሁም ዲፕሎማሲያዊ ግንኙነታቸውን  ይበልጥ ለማጎልበትም  እንደሚሰሩም  ጠቅላይ  ሚኒስትሩ ኔታንያሁ አስረድተዋል ፡፡እንደ ቦኮ ሃራም፣አልሸባብ ያሉ አሸባሪ ቡድኖችን በመዋጋት ረገድ በጋራ እንደሚሰሩም አረጋግጠዋል፡፡( ምንጭ: የኢስት አፍሪካ ኒውስ)  